52. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Φ. 151/Β3/4923 της 6/23  Ιουν. 1995 (ΦΕΚ Β΄ 552) Τροποποίηση και συμπλήρωση της αριθ. Φ. 150/Β/2521/1986 Υπουργικής Απόφασης (ΦΕΚ 351-Β/1986). Έχοντας υπόψη: 1.Τις διατάξεις της παρ. 5 του άρθρ. 93 του Νόμ. 1566/1985 (Α-167). 2.Την Αριθ. Φ. 150/Β/2521/1986 Υπουργική Απόφαση «Εισιτήριες εξετάσεις για την εισαγωγή σπουδαστών στο πρώτο έτος σπουδών του τμήματος ξένων γλωσσών, μετάφραση και διερμηνείας του Ιόνιου Πανεπιστήμιου» (ΦΕΚ 351-Β/1993). 3.Την Αριθ. Η/5615α/21.7.94 κοινή απόφαση του Πρωθυπουργού και του Υπουργού Εθνικής Παιδείας και Θρησκευμάτων «Αρμοδιότητες Υφυπουργού του ΥΠ.Ε.Π.Θ.» (ΦΕΚ 567-Β). 4.Την αριθ. 3296/15.6.95 σύμφωνη γνώμη της Διοικούσας επιτροπής του Ιόνιου Πανεπιστημίου. 5.Το γεγονός ότι από την απόφαση αυτή προκαλείται πρόσθετη δαπάνη σε βάρος του κρατικού προϋπολογισμού ύψους 1.700.000 δραχμ. για το τρέχον ακαδημαϊκό έτος και θα καλυφθεί από τις πιστώσεις του ειδικού φορέα ΙΟΝΙΟ ΠΑΝΕΠΙΣΤΗΜΙΟ ΚΑΕ 0268, αποφασίζουμε: Τροποποιούμε και συμπληρώνουμε την αριθ. Φ. 150/Β3/2521/1986 Υπουργική Απόφαση «Εισιτήριες εξετάσεις για την εισαγωγή σπουδαστών στο πρώτο έτος σπουδών του τμήματος Ξένων Γλωσσών, Μετάφρασης και Διερμηνείας του Ιόνιου Πανεπιστήμιου» (ΦΕΚ 351-Β/1986), ως ακολούθως: Άρθρ.1.-(Προσθέτεται παρ. 3 στο τέλος του άρθρ. 2 της Φ. 150/Β3/2521/1986, ΦΕΚ Β΄ 351, απ. Υπ. Παιδείας, ανωτ. αριθ. 14). Άρθρ.2.-(Αντικαθίσταται το άρθρ. 3 της Φ. 150/Β3/2521/1986, ΦΕΚ Β΄ 351, απ. Υπ. Παιδείας, ανωτ. αριθ. 14). Άρθρ.3.-(Αντικαθίσταται το άρθρ. 6 της Φ. 150/Β3/2521/1986, ΦΕΚ Β΄ 351, απ. Υπ. Παιδείας, ανωτ. αριθ. 14). Άρθρ.4.-1.Οι σχολικοί σύμβουλοι Δ.Ε. και οι εκπαιδευτικοί λειτουργοί Δ.Ε. που αναφέρονται στην παρ. 1 και 3, αντίστοιχα, του άρθρ. 7 της ανωτέρω Υπουργικής Απόφασης πρέπει να προέρχονται από τους κλάδους ΠΕ2, ΠΕ5, ΠΕ6 και ΠΕ7. 2.Μέλη της επιτροπής επικουρίας της παρ. 7 του άρθρ. 7 της ίδιας απόφασης μπορεί να ορισθούν και εκπαιδευτικοί λειτουργοί Δ.Ε.. 3.Στο τέλος της παρ. 1 του άρθρ. 7 της ίδιας απόφασης προστίθεται η ακόλουθη περίοδος: «Με την ίδια απόφαση ορίζεται και η έδρα λειτουργίας της επιτροπής εποπτείας βαθμολόγησης». 4.Στην παρ. 1 του άρθρ. 8 της ίδιας απόφασης, μετά τη φράση «βαθμολόγησης, η» προστίθεται η λέξη «Κεντρική». 